সবে বৃষ্টি ধরেছে। তার মধ্যেই নতুন অশনি সঙ্কেত দিচ্ছে জোড়া ঘূর্ণাবর্ত।  
আলিপুর আবহাওয়া দফতরের পূর্বভাস অনুযায়ী, উত্তরবঙ্গের উপরে তৈরি হওয়া জোড়া ঘূর্ণাবর্তের প্রভাবে ফের বাংলায় বৃষ্টির সম্ভাবনা দেখা দিয়েছে। তবে আবহবিদরা জানাচ্ছেন, বৃষ্টি বেশি হবে উত্তরবঙ্গে। কলকাতা-সহ দক্ষিণবঙ্গে হালকা থেকে মাঝারি বৃষ্টিপাত হওয়ার সম্ভাবনা রয়েছে। তবে পূর্ব ও পশ্চিম মেদিনীপুর এবং পুরুলিয়াতে ভারী বৃষ্টির সম্ভাবনা রয়েছে। 
এ দিন সকাল থেকেই কলকাতা এবং দক্ষিণবঙ্গের বেশ কয়েকটি জেলায় ফের বৃষ্টি শুরু হয়েছে।
বন্যা কবলিত এলাকাগুলিতে এখনও জল নামেনি। জোড়া ঘূর্ণাবর্তের প্রভাবে ফের বৃষ্টি শুরু হলে পরিস্থিতি আরও জটিল হতে পারে। 

এই বিষয়ে অন্যান্য খবর

জলে নামলেন দেব! শ্যুটিং নয়, দায়িত্ব পালন করলেন নায়ক, দেখুন ভিডিও


আবহবিদদের আরও আশঙ্কা, কোনওভাবে যদি এই জোড়া ঘূর্ণাবর্ত মিশে গিয়ে একটি ঘূর্ণাবর্ত হয়ে পরবর্তীকালে শক্তি বাড়িয়ে নিম্নচাপে পরিণত হয়, তাহলে আরও বিপদ। যদিও, জোড়া ঘূর্ণাবর্তের জেরে কবে থেকে বৃষ্টি হতে পারে, তা নিয়ে নির্দিষ্ট কিছু জানায়নি হাওয়া অফিস।